CELEX: 62014TN0493
Language: lv
Date: 2014-06-30 00:00:00
Title: Lieta T-493/14: Prasība, kas celta 2014. gada 30. jūnijā  – Mayer /EFSA

22.9.2014   
            
            
               LV
            
            
               Eiropas Savienības Oficiālais Vēstnesis
            
            
               C 329/19
            
         Prasība, kas celta 2014. gada 30. jūnijā – Mayer/EFSA
   (Lieta T-493/14)
   2014/C 329/27
   Tiesvedības valoda – vācu
   
      Lietas dalībnieki
   
   
      Prasītāja: Ingrid Alice Mayer (Ellwangen, Vācija) (pārstāvis – T. Mayer, advokāts)
   
      Atbildētāja: Eiropas Pārtikas nekaitīguma iestāde
   
      Prasītājas prasījumi:
   
   
               —
            
            
               pagarināt viņas norīkojumu līdz 2015. gada 30. jūnijam;
            
         
               —
            
            
               konstatēt viņas norīkojuma līguma, konkrēti, EFSA2014. gada 16. aprīļa rīkojuma “Termination of the secondment”, prettiesiskumu;
            
         
               —
            
            
               uzdot atbildētājai nelikt personāla komitejā ievēlēt jaunu personu norīkoto valstu ekspertu “observer” amatā;
            
         
               —
            
            
               konstatēt viņai piemērotā sešu mēnešu lieguma darboties personāla komitejā prettiesiskumu;
            
         
               —
            
            
               uzdot piešķirt viņai piekļuvi visai elektroniskajai sarakstei starp EFSA direktori un kādu pārtikas nozarē darbojošos privāttiesisku organizāciju;
            
         
               —
            
            
               pakārtoti, piešķirt minēto piekļuvi dokumentiem Vispārējās tiesas norīkotai trešai personai, lai veiktu pārbaudi par iespējamo interešu konfliktu;
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza šādus argumentus.
   Prasītāja norāda, ka viņas kā valsts ekspertes tiesības uz norīkojuma pagarināšanu izrietot no vispārīgā vienlīdzīgas attieksmes principa, Pamattiesību hartas, aizlieguma pieņemt patvaļīgus lēmumus un LES 2. panta.
   Prasītāja šajā ziņā apgalvo, ka norīkojuma nepagarināšanas pamatā esot kļūdains atlases lēmums vai tāda vispār neesot.
   Turklāt prasītāja piebilst, ka viņas darbības personāla komitejā apturēšana esot prettiesiska, jo neesot norādīts pamatojums, viņa neesot tikusi uzklausīta un neesot arī rakstveida lēmuma.
   Vēl prasītāja norāda, ka viņai saskaņā ar Regulas Nr. 1049/2001 (1) 2. pantu ir tiesības iepazīties ar noteiktiem e-pastiem. Šajā ziņā viņa apgalvo, ka uz dienesta e-pastiem neattiecas personas datu aizsardzība.
   
      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 43. lpp.).